text: Албанци твърдят: Ратко Младич е в Беларус
  https://blitz.bg/svyat/albantsi-tvrdyat-ratko-mladich-e-v-belarus_news29770.html Blitz.bg
  07 Ян. 2009, 09:20
  Фронтът за национално обединение на албанците съобщи, че най-издирваният обвиняем пред Трибунала в Хага Ратко Младич е в Беларус, където се лекува от туберкулоза. Издирвали са го разузнавачи от тази организация, членове на т. нар. Албанска национална сигурност.
  По информация на Фронта за национално обединение на албанците през миналата есен Младич се е укривал в планините около град Куманово в Македония /на около 50 км от границата с България/. Маскиран като овчар със стадо от 300 овци той едва успял да се изплъзне на петима изключителни служители на Албанската национална сигурност. Албанските разузнавачи успешно следели движението му и извън територията на страните от бивша Югославия и "най-подготвените и предани офицери от Албанската национална сигурност" открили Младич в Беларус. Фронтът смята, че Младич "преди да отговаря пред Трибунала в Хага, трябва да отговаря през Върховния съд на Фронта за престъпленията срещу албанския народ в Косово и за убийството на почетния президент на Фронта Укшин Хоти", посочва Index.hr. /БЛИЦ